כעת נלמד על פקודות "אם". פקודות "אם" הן חלק מהותי בלימוד התכנות.
הן עוזרות למחשב לבצע החלטות. כל המחשבים משתמשים בפקודות "אם",
כולל הטלפון שלי. למשל, כשאני מבטלת את נעילת הטלפון, הוא מריץ קוד מסוים שאומר:
אם הזנתי סיסמה נכונה, אז בטל את נעילת הטלפון. אחרת, הוא יציג הודעת שגיאה.
אתם יכולים להשתמש בפקודות "אם" בקוד שלכם כדי לגרום לסטיב או לאליס להגיב למה שהם
רואים בעולם. למשל, אם יש סלע לפניהם, הם יכולים לפנות שמאלה.
או לפנות ימינה - אם הם נתקלים בעץ. במקרה הזה, אנחנו לא רוצים ליפול ללבה.
קל להתכונן לקראת הלבה. אנחנו יכולים לראות אותה על המסך. אבל מה בדבר הלבה
שאנו לא יכולים לראות, מתחת לאבן? אחרי שנחצוב באבן, נצטרך לבדוק
אם יש לבה מתחתיה לפני שנזוז קדימה. אם אכן יש שם לבה,
נרצה למקם אבן לפני הדמות שלנו בטרם נזוז קדימה. כך נוכל להמשיך בבטחה.
זה הזמן לכרות עוד! וזכרו: השתמשו בפקודות "אם" כדי לשמור על עצמכם.